Why Don't We Do It in the Road?
Why Don't We Do It in the Road? — ინგლისური როკ-ჯგუფ The Beatles-ის სიმღერა. იგი შეტანილია ალბომში The Beatles, რომელიც გამოვიდა 1968 წელს. სიმღერის ავტორი და შემსრულებელია პოლ მაკ-კარტნი, ხოლო ალბომზე ავტორებად მითითებულები არიან ლენონი/მაკ-კარტნი. „Why Don't We Do It in the Road?“ არის მოკლე და უბრალო სიმღერა. იგი იწყება სხვადასხვა პერკუსიული ელემენტით და შეიცავს მაკ-კარტნის ხრინწიანი ვოკალს, რომელიც ერთსა და იმავე სტრიქონს იმეორებს. მაკ-კარტნიმ სიმღერა დაწერა მას შემდეგ, რაც რიშიკეშის ერთ-ერთ ქუჩაზე იხილა ორი მაიმუნის სქესობრივი აქტი.